CELEX: 62008CO0119
Language: ro
Date: 2009-02-05 00:00:00
Title: Ordonanța Curții (camera a treia) din data de 5 februarie 2009. # Mechel Nemunas UAB împotriva Valstybinė mokesčių inspekcija prie Lietuvos respublikos finansų ministerijos. # Cerere având ca obiect pronunțarea unei hotărâri preliminare: Lietuvos vyriausiasis administracinis teismas - Lituania. # Articolul 104 alineatul (3) primul paragraf din Regulamentul de procedură - Prima directivă TVA - A șasea directivă TVA - Articolul 33 alineatul (1) - Noțiunea «impozite pe cifra de afaceri» - Impozit calculat în funcție de cifra de afaceri a întreprinderilor, destinat finanțării unui program de dezvoltare și întreținere a rețelei rutiere naționale. # Cauza C-119/08.

Ordonanța Curții (Camera a treia) din 5 februarie 2009 — Mechel Nemunas/Valstybinė mokesčių inspekcija prie Lietuvos Respublikos
            finansų ministerijos
      (Cauza C‑119/08)
      [Articolul 104 alineatul (3) primul paragraf din Regulamentul de procedură — Prima directivă TVA — A șasea directivă TVA — Articolul 33 alineatul (1) — Noțiunea «impozite pe cifra de afaceri» — Impozit calculat în funcție de cifra de afaceri a întreprinderilor, destinat finanțării unui program de dezvoltare și întreținere
         a rețelei rutiere naționale]
      
      Dispoziții fiscale — Armonizarea legislațiilor — Impozite pe cifra de afaceri — Sistemul comun al taxei pe valoarea adăugată — Interzicerea perceperii altor impozite naționale pe cifra de afaceri [Directiva 77/388 a Consiliului, art. 33 alin. (1)]
         (a se vedea punctele 34-38 și dispozitivul)
      
      Obiectul
      
         
               Cerere de pronunțare a unei hotărâri preliminare — Lietuvos vyriausiasis administracinis teismas — Interpretarea Primei directive
                  67/227/CEE a Consiliului din 11 aprilie 1967 privind armonizarea legislațiilor statelor membre privind impozitele pe cifra
                  de afaceri (JO 71, p. 1301) și a articolului 33 din Directiva 77/388/CEE: A șasea directivă a Consiliului din 17 mai 1977
                  privind armonizarea legislațiilor statelor membre privind impozitele pe cifra de afaceri – sistemul comun al taxei pe valoarea
                  adăugată: baza unitară de evaluare (JO L 145, p.1) — Impozit lituanian de utilizare a infrastructurilor rutiere calculat în
                  funcție de cifra de afaceri a unei întreprinderi în vederea finanțării programului de dezvoltare și întreținere a rețelei
                  de șosele naționale
               
            Dispozitivul
      Articolul 33 din Directiva 77/388/CEE: A șasea directivă a Consiliului din 17 mai 1977 privind armonizarea legislațiilor statelor
         membre privind impozitele pe cifra de afaceri – sistemul comun al taxei pe valoarea adăugată: baza unitară de evaluare, astfel
         cum a fost modificată prin Directiva 91/680/CEE a Consiliului din 16 decembrie 1991, trebuie să fie interpretat în sensul
         că nu se opune perceperii unui impozit precum reținerea asupra veniturilor prevăzută de Legea lituaniană de finanțare a programului
         de întreținere și dezvoltare a rețelei rutiere (Lietuvos Respublikos kelių priežiūros ir plėtros programos finansavimo įstatymas).